**ՀԻՄՆԱՎՈՐՈՒՄ**

**«ՆՎԻՐԱԲԵՐՈՒԹՅԱՄԲ ԳՈՒՅՔ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

**Կարգավորման ենթակա խնդրի սահմանումը.**

Իրավական ակտի ընդունումը պայմանավորված է նախագծում նշված տրանսպորտային միջոցները «Մեղրու տարածաշրջանային բժշկական կենտրոն», «Սիսիանի բժշկական կենտրոն», «Արտաշատի բժշկական կենտրոն», «Վեդու բժշկական կենտրոն», «Զարիշատ (Արամ) Մարտինի Մկրտչյանի անվան Արմավիրի բժշկական կենտրոն» փակ բաժնետիրական ընկերություններին, Արցախի Հանրապետությանը նվիրաբերությամբ հանձնելու անհրաժեշտությամբ:

**Ընթացիկ իրավիճակը և խնդիրները.**

«Ֆորդ Տրանզիտ» մակնիշի թվով 2, «Ֆորդ Տրանզիտ 2.2» մակնիշի թվով 2, «Մերսեդես Բենց Սպրինտեր 416» մակնիշի, «Մերսեդես Բենց Սպրինտեր 315» մակնիշի, «Մերսեդես Բենց Վիտո Ստրելլա» մակնիշի տրանսպորտային միջոցները ներմուծվել են Հայաստանի Հանրապետություն և ձևակերպվել «Հրաժարում հօգուտ պետության» ռեժիմով: Կառավարության 2020 թվականի հոկտեմբերի 05-ի թիվ 1638-Ն որոշման, «Մաքսային կարգավորման մասին» օրենքի 145-րդ հոդվածի հիման վրա տրանսպորտային միջոցները Պետական եկամուտների կոմիտեի և Առողջապահության նախարարության միջև ստորագրված համապատասխան հանձնման-ընդունման արձանագրություններով հանձնվել են Առողջապահության նախարարությանը:

Ներկայումս անհրաժեշտություն է առաջացել հիշյալ տրանսպորտային միջոցները, որոնք հանդիսանում են շտապ օգնության մեքենաներ, նվիրաբերել «Մեղրու տարածաշրջանային բժշկական կենտրոն», «Սիսիանի բժշկական կենտրոն», «Արտաշատի բժշկական կենտրոն», «Վեդու բժշկական կենտրոն», «Զարիշատ (Արամ) Մարտինի Մկրտչյանի անվան Արմավիրի բժշկական կենտրոն» փակ բաժնետիրական ընկերություններին, Արցախի Հանրապետությանը` շտապ օգնության մեքենաների նպատակային նշանակությամբ օգտագործումն ապահովելու և բժշկական կենտրոնների կողմից իրականացվող բնակչության բժշկական օգնության և սպասարկման որակը բարելավելու նպատակով:

**Կարգավորման նպատակը և բնույթը.**

Նախագծի ընդունմամբ նախագծում նշված տրանսպորտային միջոցները նվիրաբերությամբ հանձնվելու են «Մեղրու տարածաշրջանային բժշկական կենտրոն», «Սիսիանի բժշկական կենտրոն», «Արտաշատի բժշկական կենտրոն», «Վեդու բժշկական կենտրոն», «Զարիշատ (Արամ) Մարտինի Մկրտչյանի անվան Արմավիրի բժշկական կենտրոն» փակ բաժնետիրական ընկերություններին, Արցախի Հանրապետությանը` բնակչության բժշկական օգնության և սպասարկման իրականացման նպատակով:

**Նախագծի մշակման գործընթացում ներգրավված ինստիտուտները.**

Նախագիծը մշակվել է Հայաստանի Հանրապետության առողջապահության նախարարության իրավաբանական վարչության կողմից:

**Ակնկալվող արդյունքը.**

Իրավական ակտի ընդունմամբ ակնկալվում է ապահովել շտապ օգնության մեքենաների նպատակային նշանակությամբ օգտագործումը:

**ՏԵՂԵԿԱՆՔ**

**«ՆՎԻՐԱԲԵՐՈՒԹՅԱՄԲ ԳՈՒՅՔ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ**

 **ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

«Նվիրաբերությամբ գույք հանձնելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեներում ծախuերի և եկամուտների էական ավելացում կամ նվազեցում չի սպասվում: